POLIGON

V vrtcu smo našim otrokom pogosto postavile poligon, v notranjih prostorih in tudi na prostem. Je oblika vadbe, ki je sestavljena iz različnih postaj. Vsebina poligona mora biti otrokom poznana in preprosta. Naloge otroci izvajajo neprekinjeno in se pomikajo po pripravljenih nalogah. Zelo dobro je, da se poligon na vsake toliko časa spremeni oz. postavimo, dodamo drugačno postajo. Otrokom je bil takšen način vadbe vedno zanimiv, pri njej so radi sodelovali in se zabavali.

Tokrat je vzgojiteljica Alenka postavila poligon v naravi. Uporabila je pripomočke, ki jih ima doma. Posnetek je nastal ob pomoči predšolskega otroka. Prav z veseljem je izvajal naloge na postajah.

Verjamemo, da si poligon lahko postavite tudi vi. Lahko pa obiščete gozd, ki nudi veliko možnosti, da izvedete različne gibalne aktivnosti v obliki poligona.

Mogoče boste dobili kakšno zamisel in v primeru, da si boste naredili poligon bomo vzgojiteljice zelo vesele, če boste zamisli delili z nami.

Vse vas zelo pogrešamo in veliko mislimo na vas.

Pošiljamo vam en velik objem in sončen pozdrav.

Vzgojiteljice Barbara, Alenka in Polona